|  |
| --- |
| Studienævn for Litteraturvidenskab ogKulturstudier |
| **Emne:** | Referat fra møde i studienævn for Litteraturvidenskab og Kulturstudier |
| **Dato og tidspunkt:** | 29. januar 2020 kl. 10.15-12.00 |
| **Sted:** | Mødelokale Sokrates |
| **Deltagere:** | Adam Paulsen (AP), Sten Pultz Moslund (SM), Anne Klara Bom (AB), Charlotte Kroløkke (CK), Koral Levy (KL), Martin Hemmje Østergaard (MØ), Mervan Erdem (ME), Signe Amalie Larsen (SL), Line Jørgensen (LJ), Signe Østergaard Christensen (SØ), Jeanet Dal (JD) |
| **Afbud fra:** | Benjamin Boysen (BB) |
| **Referent:** | Helene Christensen (HC) |

|  |  |  |
| --- | --- | --- |
| **Konstituering**AP bød velkommen til de nyvalgte studentermedlemmer.**1. Valg af næstformand**Line Jørgensen blev indstillet som næstformand.**2. Godkendelse af standardforretningsorden og delegering**Samme standardforretningsorden som sidste år blev godkendt. Studienævnet besluttede at fastholde den nuværende delegering af afgørelseskompetence til formanden, og studienævnet udtrykte ønske om, at der også delegeres afgørelseskompetence til studienævnssekretæren. Inden for hvilke områder, studienævnssekretæren kan få udlagt afgørelseskompetencen til, behandles på studienævnets næste møde.**3. Årshjul**Årshjulet blev godkendt.**Dagsorden****1. Godkendelse af dagsorden** Dagsordenen blev godkendt.**2**. **Orientering om godkendt referat fra møde i studienævnet 4. december 2019** Referatet blev taget til efterretning.**3. Meddelelser***a) Studienævnsformand*- AP orienterede om, at der er kommet et nyt E-læringsforløb for bl.a. nye studenterrepræsentanter, som omhandler uddannelseskvalitet. Det har dog vist sig, at de fleste nye studenterrepræsentanter ikke har modtaget information om det og dermed ikke har adgang. HC oplyste, at vi har kontaktet HR, og når mere information foreligger, vil der blive givet besked. AP opfordrede studenterrepræsentanterne til at gennemføre kurset, når de har fået adgang.- *Godkendt kodeks om lige adgang og muligheder for studerende på SDU.* AP nævnte, at han er overrasket over, hvis der ikke tidligere har været et sådant kodeks. Sandsynligvis har der dog været noget lignende, som dette nye kodeks træder i stedet for. Lige adgang og muligheder ligger helt i tråd med SDUs verdensmålsorientering.*b) Studieleder Kulturstudier*CK oplyste, at studiet har slået en tutorstilling op til introforløbet i efteråret og derudover yderligere en til Kulturteori og historie. AP tilføjede, at stillingsopslag efter tutorer nu er lagt over på fakultetet, hvilket er meget positivt. *Studieleder Litteraturvidenskab*AP nævnte, at han har bedt om, at der slås 4-5 tutorstillinger op, og at han yderligere har prikket til nogle studerende og offentliggjort opslaget på relevante platforme.*c) De studerende*KL orienterede om, at hun i foråret planlægger at rejse væk cirka 2 måneder, og studienævnet diskuterede, om det er relevant at indkalde en suppleant. Nævnet besluttede at tage endelig stilling til det på et senere tidspunkt.d) AndreHC redegjorde for, at der er kommet nye bekendtgørelser, og efter hendes mening er det, der er mest interessant i de nye/reviderede bekendtgørelser, at Styrelsen for Forskning og Uddannelse har forsøgt at udlægge lidt mere kompetence til universiteterne i sager, der vedrører studerendes ansøgninger om skift af fag, hvor der er brugt eksamensforsøg. Umiddelbart er det dog vanskeligt at se, hvori kompetencen består, og studienævnssekretærerne ser frem til at få prøvet konkrete sager i Studieservice. |  |  |
| **4. Merit og dispensationsansøgninger**Se det lukkede referat.**5. Sager til behandling eksamen**Intet at behandle.**6. Sager til behandling studieordninger***a) Studieordningsændringer 2020 Litteraturvidenskab*AP gennemgik den væsentligste ændring i Litteraturteori og metode 1, hvor det hidtil har været vanskeligt at finde en balance mellem det teoretisk og applikationen/det metodiske. Det er nu gjort tydeligere i fagbeskrivelsen, at faget munder ud i, at de studerende får et metodegreb, så de øver sig på at arbejde med og øve sig på tekster. Der har været forskellige udfordringer med MCQ. Det fremgik ikke tydeligt nok af studieordningen, at der både er krav om fremmøde, og at MCQ-testen også skal gennemføres på stedet. Det er nu tydeliggjort. Endelig er det indført, at hvis man er fraværende en enkelt gang, får man i MCQ’en tildelt det antal point, der svarer til gennemsnittet af ens seks øvrige MCQ. Sluttelig har vi på 3. år sat timeantallet ned for at komme eventuel kritik i forkøbet. KL kommenterede, at i Litteraturteori og metode 1 har de studerende ikke tidligere fået metodiske greb, og det er undervisers holdning, at de studerende selv skal finde frem til stof. Det kan være problematisk for mange. AP tilføjede, at han håber, at tydeliggørelsen kan være med til at løse det. SM nævnte, at undervisere har metodefrihed i forhold til, hvordan de vil tilrettelægge undervisningen, og at undervisergruppen og studienævnet løbende forholder sig til evalueringerne fra faget.Ændringerne blev godkendt.*b) Studieordningsændringer 2020 Tilvalg i Æstetik og Kulturanalyse*CK orienterede om mindre ændringer i faget bl.a., at pensum er skåret ned fra 1.000 til 800 sider. Oftest bliver pensum sat op. AP spurgte, hvad grunden til nedsættelsen af pensum er, og CK nævnte, at de vil spørge fagansvarlig om tankerne bag det. Ændringerne blev godkendt.*c) Studieordningsændringer 2020 Kultur og Formidling*CK oplyste, at fire af uddannelsens fag skifter til mere beskrivende titler, der mere tydeligt signalerer fagenes indhold. Det fag, der nu hedder Kulturformidling og -kritik, er ændret en smule, og faget har nu en mere teoretisk forankring. Desuden er pensumregler blevet præciseret på baggrund af diskussioner om genbrug af tidligere pensum. Det er i orden at præcisere, at genbrug er muligt, men at der også skal være nyt pensum, så længe vi har en metode for, hvordan vi tjekker for, at der faktisk er tale om nyt. AB tilføjede, at vi med den nye formulering redegør for, hvordan vi vil efterprøve det. Endvidere nævnte hun, at målet med ændringerne er, at kulturformidlingsfagene hænger bedre sammen med de øvrige fag. Alle ændringer er udsprunget af diskussioner i faggruppen og fra evalueringerne.Ændringerne blev godkendt.**7. Sager til behandling kvalitetspolitikken***a) Kulturstudier uddannelsesberetning 2020*CK orienterede om, at hun, efter at uddannelsesberetningen blev gjort tilgængelig for studienævnet, har indsat et punkt i den fremadrettede handlingsplan vedrørende rekruttering og optag. Studiet vil arbejde med øget diversitet og mangfoldighed i uddannelsen, som især går på køn og etnicitet, og hun vil nedsætte en arbejdsgruppe, der skal se på det. Studiet vil forsøge at henvende sig til nogle BA-uddannelser, som vi tidligere har haft studerende fra, men som nu er faldet fra. Dette ligger også helt i tråd med Verdensmålene. b) *Litteraturvidenskab uddannelsesberetning 2020*AP nævnte, at han netop har indsat mindre, supplerende tekst i punktet om den faldende overgangsfrekvens, som ikke fremgår af den kopi, studienævnet har adgang til.Studienævnet godkendte uddannelsesberetningerne med de nye tilføjelser.**8. Sager til behandling undervisning***a) Undervisningsevaluering CMS: projektorienteret forløb, E19**b) Undervisningsevaluering CMS: Social og kulturel innovation*Studienævnet noterede, at evalueringerne kun var besvaret af 19, hvortil SØ kommenterede, at cirka 24 har deltaget i forløbene. Studienævnet kunne så konkludere, at svarprocenten var meget tilfredsstillende. AP fremførte, at evalueringerne giver udtryk for, at de studerende er delte i, hvorvidt CMS hjælper dem.Studienævnet tog evalueringerne til efterretning.*c) Godkendelse af semesterplaner på Æstetik og Kulturanalyse**d) Godkendelse af semesterplaner på Litteraturvidenskab**e) Godkendelse af semesterplaner på KRoF**f) Godkendelse af semesterplaner på Kulturstudier*CK kommenterede, at Kulturanalyse og metode nok kommer til at køre på engelsk, fordi der pt er én udenlandsk studerende på holdet. CK skal selv undervise i faget, og det bliver meget spændende at se, hvordan det kommer til at gå. AP spurgte, om det specifikke fag er det mest egnede som IAH-aktivitet, og CK og AB nævnte, at de efter forløbet vil bringe erfaringerne op i faggruppen.Studienævnet godkendte semesterplanerne.*g) Tiltag vedr. udvidelse af aktiviteter med feedback* *h) Tiltag vedr. studiegruppeunderstøttelse og tiltag for at fremme akademisk skriftlighed*AP indledte med at sige, at begge er fortsættelse af tiltag, de har haft stor glæde af på Litteraturvidenskab, og det er meget positivt, at man på fakultetet fortsætte vil støtte dem. SM er involveret i begge tiltag, og han kommenterede, at det er meget nyttigt med ekstra timer til feedback og studiegruppeunderstøttelse. **9. Andre sager til behandling***a) Årets undervisningspris – frist 15. maj*AP undrede sig over, hvorfor henvendelsen om undervisningsprisen også kommer til studienævnene og ikke udelukkende kun direkte til de studerende. CK svarede, at fakultetet har oplyst, at praksis er meget forskellig på uddannelserne. Hun opfordrede herefter de studerende til at indstille kandidater.*b) Regnskab Annuum 2019 og budget for 2020*AP bemærkede, at studienævnets beløb bliver sat ned, fordi vi ikke tidligere ikke har brugt alle de penge, studienævnet har fået. Det er dog positivt, at fakultetet vil se velvilligt på, hvis vi kommer til at bruge lidt flere penge, end bevillingen lyder på. Årets bevilling er kr. 38.560.**10. Eventuelt**Nyvalgt næstformand LJ spurgte, hvad næstformandens arbejdsopgaver indebærer, og AB, AP og HC svarede på det med reference til forretningsordenen. |  |  |